9.2.2008 Den Europæiske Unions Tidende L 35/57 KOMMISSIONENS FORORDNING (EF) Nr. 117/2008 af 28. januar 2008 om ændring af Rådets forordning (EF) nr. 329/2007 om restriktive foranstaltninger over for Den Demokratiske Folkerepublik Korea KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 329/2007 ()), særlig artikel 13, litra a), og b), og ud fra følgende betragtninger: (1) — Ifølge artikel 2 i forordning (EF) nr. 329/2007 bør bilag I til forordningen indeholde en liste over alle produkter og al teknologi, herunder software, hvis salg, levering, over- førsel eller eksport til Den Demokratiske Folkerepublik Korea, også benævnt »Nordkorea«, er forbudt i henhold til beslutninger truffet af den kompetente sanktionsko- mité under FN's Sikkerhedsråd eller af FN's Sikkerhedsråd. (2) —EFN's Sikkerhedsråd besluttede den 14. oktober 2006, da det vedtog resolution 1718, at de produkter og den teknologi, der er opført i FN-dokument S/2006/814 og S/2006/815 skulle omfattes af forbuddet. Den kompe- tente sanktionskomité besluttede den 1. november 2006, at de produkter og den teknologi, der er anført i FN-dokument S/2006/853, også bør være omfattet af forbuddet. (3) — Ifølge artikel 2 i forordning (EF) nr. 329/2007 bør bilag I imidlertid ikke omfatte produkter og teknologi, som er opført på Den Europæiske Unions fælles liste over mili- tært udstyr ?). (4) — For at lette anvendelsen bør bilag I til forordning (EF) nr. 329/2007 angive de produkter og den teknologi, der er omfattet af forbuddet, med henvisning til bilag I til Rådets forordning (EF) nr. 1334/2000 om en fællesskabs- ordning for kontrol med udførslen af produkter og teknologi med dobbelt anvendelse ?). (5) — Bulgarien, Østrig og Sverige har anmodet om at få adressen på det websted, der angiver de kompetente myndigheder, indsat på listen i bilag II til forordning (EF) nr. 329/2007, og Estland og Ungarn har anmodet om at få deres websteder rettet — UDSTEDT FØLGENDE FORORDNING: Artikel 1 1. — Bilag I til forordning (EF) nr. 329/2007 erstattes af teksten i bilag I til nærværende forordning. 2. Bilag II til forordning (EF) nr. 329/2007 erstattes af teksten i bilag II til nærværende forordning. Artikel 2 Denne forordning træder i kraft dagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 28. januar 2008. ()) EUT L 88 af 29.3.2007, s. 1. På Kommissionens vegne Eneko LANDÅBURU Generaldirektør for eksterne forbindelser (?) EUT L 88 af 29.3.2007, s. 58. () EFT L 159 af 30.6.2000, s. 1. Senest ændret ved forordning (EF) nr. 1183/2007 (EUT L 278 af 22.10.2007, s. 1).